Сяргей Фёдаравіч Рубанаў

Сяргей Фёдаравіч Руба́наў (, в. Жабыкі, Дубровенскі раёнБиографический справочник. — : Издательство «Белорусская советская энциклопедия» имени Петруся Бровки, 1982. — Т. 5. — С. 29. — , ) — дырэктар школы № 10 Слуцка, заслужаны настаўнік БССР (1957), кандыдат педагагічных навук (1969), Герой Сацыялістычнай Працы. Бацька Аляксандра РубанаваВедущие не по приказу   і Уладзіміра Рубанава.

 Біяграфія 
Нарадзіўся ў сям’і селяніна. У 1930 годзе скончыў Ляднянскую сямігодку, працаваў настаўнікам, вучыўся ў Мсціслаўскім педагагічным тэхнікуме. Пасля яго заканчэння працаваў у школах Слуцкага раёна і працягваў завочна вучыцца ў педінстытуце пры Беларускім дзяржаўным універсітэце. З 1939 па 1946 год знаходзіўся ў Савецкай Арміі. Удзельнічаў у Фінскай і Вялікай Айчыннай войнах. Удзельнік абароны ЛенінградаВоспоминания Жуковой А. П. .

У 1948 годзе завочна скончыў Маскоўскі дзяржаўны педінстытут. З гэтага года і па студзень 1987 года — дырэктар СШ № 10 горада Слуцка.

С. Ф. Рубанаў у складзе дэлегацыі прадстаўнікоў народнай адукацыі быў у Польшчы, Балгарыі, ГДР, Англіі. Ён вывучаў стан народнай адукацыі і выкладанне матэматыкі, а затым выступаў з паведамленнямі перад настаўнікамі школы і выказваў свае думкі ў артыкулах, надрукаваных у часопісе «Матэматыка ў школе».

Памёр у 1987 годзе, пахаваны ў Слуцку.

 Узнагароды і званні 
С. Ф. Рубанаву першаму з педагогаў Беларусі прысвоена званне Героя Сацыялістычнай Працы. Узнагароджаны ордэнамі Леніна, Працоўнага Чырвонага Сцяга, Айчыннай вайны I, II ступені, медалямі. Заслужаны настаўнік БССР (1957). Кандыдат педагагічных навук (1969)Рубанаў Сяргей Фёдаравіч // Памяць: Гіст.-дакум. хроніка Слуцкага р-на і г. Слуцка. У 2 кн. Кн. 2-я. — : БЕЛТА, 2001. — С. 423.

 Бібліяграфія 
 «Вопросы рационализации процесса обучения стереометрии в средней школе» (1969)Защищённые диссертации  
 Школа и жизнь. — Мн., 1967.

 Памяць 
З 1988 года сярэдняя школа № 10 Слуцка носіць імя Сяргея Фёдаравіча РубанаваПостановление Совета Министров Белорусской ССР от 3 октября 1988 г. № 290 О присвоении имени С. Ф. Рубанова средней школе N 10 г. Слуцка .

 Літаратура 
 Биографический справочник. — : Издательство «Белорусская советская энциклопедия» имени Петруся Бровки, 1982. — Т. 5. — С. 29.
 Памяць: Гіст.-дакум. хроніка Слуцкага р-на і г. Слуцка. У 2 кн. Кн. 2-я. — : БЕЛТА, 2001. — 576 с.: іл. — ISBN 985-6302-31-5.


 Спасылкі 

 Самый знаменитый учитель Случчины 
 Ведущие не по приказу  
 Мужество повседневного труда 

Катэгорыя:Педагогі Беларусі
Катэгорыя:Заслужаныя настаўнікі БССР
Катэгорыя:Удзельнікі Вялікай Айчыннай вайны
Катэгорыя:Школа № 10 імя С. Ф. Рубанава (Слуцк)